Tânărul dispărut de 5 zile a fost găsit mort, la 1 km de casă. Descoperirea bizară făcută de polițiști
Tânărul de 26 de ani din Târgu Jiu, dat dispărut de familia care nu mai reuşea să îl contacteze, a fost găsit mort, vineri.
Trupul neînsuflețit zăcea într-un râu de la marginea orașului, la un kilometru distanţă de locuinţa bărbatului. Tatăl îndurerat a fost chemat la locul tragediei.
De cinci zile de când a dispărut bărbatul, telefonul lui a continuat să sune, dar nimeni nu a răspuns la apelurile primite.
Ciudat este că aparatul nu a fost găsit lângă cadavru, aşa că poliţiştii ar trebui să îl caute.
Pe trup nu erau urme de violenţă, iar cauza morții trebuie lămurită de cei de la Medicina Legală, după necropsie.
Bărbatul era tatăl unui bebeluş de numai opt luni.